શહેર પોલીસે પૂર્વ અને પશ્ચિમ વિસ્તારમાં દેશી-વિદેશી દારૂના વેચાણ ઉપર અંકુશ મેળવવા કાર્યવાહી ચાલુ રાખી છે. જો કે, દારૂની ડિમાન્ડ યથાવત રહી હોવાથી દારૂના ભાવમાં ઉછાળો આવ્યો છે. બૂટલેગર સૂત્રોનું કહેવું છે કે, 200 મિ.લી.ની દારૂની પોટલીના ભાવ Rs 15 વધીને બમણાં એટલે કે Rs 30 થઈ ગયાં છે. ચાર લિટર દેશી દારૂની ‘અંબુજા’ તરીકે ઓળખાતી કોથળીનો ભાવ 180થી વધીને Rs 400-500 થઈ ગયો છે. મીડિયમ રેન્જના દારૂના ક્વાર્ટરનો ભાવ Rs 150-200થી વધીને 300-350 થયો છે. જ્યારે દારૂની બોટલના ભાવ બમણાં થઈને Rs 1000 આસપાસ થઈ ગયાં છે. બિયરનો ભાવ પણ બમણો Rs 300 થઈ રહ્યો છે. મતલબ કે, પોલીસ ગમે તેટલી ભીંસ વધારે ‘પૈસા ફેંકો, દારૂ મેળવો’નો વેપલો હજુ થઈ રહ્યો છે.